Реквием за една мечта
„Реквием за една мечта“ () е американски драматичен филм, който засяга проблемите, възникващи при употребата на наркотични вещества.

Сюжет 

Вдовицата Сара Голдфарб мечтае да се покаже в шоу игра по националната телевизия, облечена в любимата си червена рокля. С годините обаче тя е напълняла и за да отслабне по-бързо се обръща към лекар. Той ѝ предписва хапчета за отслабване (амфетамини), от които тя постепенно става зависима.
Нейният син, Хари Голдфарб, продава хероин по улиците на Ню Йорк, опитвайки се по този начин да осигури по-спокоен и сигурен живот за себе си и приятелката си Мериън.
След това безметежно лято на приходи и радост те посрещат едни сурови есен и зима, след които пролетта никога няма да настъпи отново.

Участват 
 Елън Бърстин – Сара Голдфарб
 Джаред Лето – Хари Голдфарб
 Дженифър Конъли – Мериън
 Марлон Уейънс – Тайрън Лав

Екип 
 Дарън Аронофски – режисьор
 Хюбърт Селби – сценарист
 Клинт Мансел – композитор
 Матю Либатик – оператор

Любопитно 
 В повечето филми се осъществяват между 600 и 700 смени на кадри. В „Реквием за една мечта“ те са 2000.
 Режисьорът Ароновски купува правата за римейк на анимето „Perfect Blue“ заради една-единствена-сцена – тази, в която Дженифър Конъли крещи под водата във ваната.
 По време на заснемането на сърцераздирателния монолог на Сара Голдфарб операторът Матю Либатик разклаща камерата, което силно вбесява Ароновски. Впоследствие обаче, научавайки, че грешката е била неволна и причина за нея са били само силните чувства на човека зад камерата, режисьорът се смилил и дори оставил опропастения кадър във финалния вариант на филма.

Външни препратки 
 Официален сайт 
 
 Darren Aronofsky Online

Филми от 2000 година
Американски драми
Филми на Дарън Аронофски